Document ID: /roh_data/filtered/swiss_laws_in_ROH.jsonl.gz/218

545.200

Ordinaziun tar la lescha federala davart las mesiras per cumbatter la lavur illegala

dals 11-12-2007 (versiun dals 01-01-2008)

sa basond sin l'art. 4 da la lescha federala davart las mesiras per cumbatter la lavur illegala1) e sin l'art. 45 da la constituziun chantunala2)

relaschada da la regenza ils 11 da december 2007

Organ da controlla

Art.  1 1 L'uffizi per industria, mastergn e lavur (UCIML) è l'organ da controlla en il senn da l'artitgel 4 alinea 1 da la lescha federala davart las mesiras per cumbatter la lavur illegala (LFLI)3).

Incumbensas da la cumissiun tripartita e dals organs paritetics

Art.  2 1 La cumissiun tripartita tenor l'artitgel 360b dal dretg d'obligaziuns (DO)4)  ed ils organs   paritetics   ch'èn   vegnids   installads   tras   contracts   collectivs   da   lavur infurmeschan l'organ chantunal da controlla davart constataziuns ch'els fan exequind lur incumbensa e che dattan indizis ch'i saja avant maun lavur illegala.

2 L'organ chantunal da controlla e la cumissiun tripartita barattan las infurmaziuns ed ils documents ch'èn necessaris per exequir la LFLI5).

3 La cumissiun tripartita ha ina funcziun consultativa, cur ch'i sa tracta da fixar las branschas che vegnan controlladas.

Annunzia da las taxas e da las multas che vegnan incassadas

Art.  3 1 Las autoritads e las organisaziuns tenor l'artitgel 11 alinea 1 LFLI6)  annunzian a l'organ chantunal da controlla las taxas ch'ellas han incassà e las multas ch'ellas han disponì en connex cun la lavur illegala.

1) CS 822.41 2) DG 110.100 3) CS 822.41 4) CS 220 5) CS 822.41 6) CS 822.41 * tabellas da las modificaziuns a la fin dal relasch

1

545.200

Sancziuns

Art.  4 1 La regenza decida davart sancziuns en il senn da l'artitgel 13 alinea 1 LFLI7).

2 Ella infurmescha il departament ch'è cumpetent per l'execuziun da las prescripziuns da submissiun davart ina bloccada.

Art.  5 1 Questa ordinaziun entra en vigur il 1. da schaner 2008.

Entrada en vigur

7) CS 822.41

2

545.200

Tabella da las modificaziuns - tenor conclus

Conclus 11-12-2007

Entrada en vigur 01-01-2008

Element relasch

Modificaziun emprima versiun

Publicaziun en la CUL 
3

545.200

Tabella da las modificaziuns - tenor element

Element relasch

Conclus 11-12-2007

Entrada en vigur 01-01-2008

Modificaziun emprima versiun

Publicaziun en la CUL 
4